Колб Юлія Васільеўна, настаўнік гісторыі Дзяржаўнай установы адукацыі “Парэцкая базавая школа імя Яўгеніі Янішчыц” Пінскага раёна.

Хатні адрас: 225705, Брэсцкая вобласць, г. Пінск, праспект Жалтоўскага, д.12, кв.21.

Тэлефоны: 0165-66-13-36, 8-044-785-63-73.

Пашпарт АВ 2292627, выдадзены Пінскім РАУС 23.04.2010. Асабісты нумар: 4181184с033РВ3. Беларуска.

Адрас прапіскі: г. Пінск, праспект Жалтоўскага, д.12, кв.21.

**План-канспект урока па сусветнай гісторыі ў 5 класе**

**Тэма: “Свет старажытнай гісторыі”**

**Мэты:**

**навучання**: сфарміраваць агульнае ўяўленне аб гісторыі як навуцы аб мінулым, актуалізаваць і дапоўніць веды вучняў аб археалогіі, даць кароткую характарыстыку гістарычным крыніцам;

**развіцця:** развіваць лагічнае мысленне, вусную мову вучняў, уменні будаваць апавяданні на аснове схем, ілюстрацый, уменні адрозніваць групы гістарычных крыніц;

**выхавання:** стварыць умовы для абуджэння цікавасці да гісторыі, выхоўваць пачуцці павагі да гістарычных каштоўнасцей.

Сродкі навучання і абсталяванне: У.С. Кошалеў [і інш.]. Гісторыя старажытнага свету: у 2 ч. Ч.1. 5 клас (2019), карта “Распаўсюджванне цывілізацый у старажытнасці”, карткі з заданнямі, сігнальныя карткі, білеты з назвамі гістарычных крыніц.

Ход урока

**І. Арганізацыя пачатку ўрока**

**ІІ. Уступная гутарка.**

**Настаўнік задае вучням пытанні:**

 - Ці ведаеце вы, як жылі вашы дзядулі, прадзеды.

 - Ці цікавыя для вас гэтыя звесткі. Чым?

**ІІІ. Вывучэнне новага матэрыялу**

***1. Стварэнне першаснага ўяўлення аб сусветнай гісторыі*.**

*Настаўнік:*

 - Гісторыя – гэта не проста навука пра мінулае, гэта навука аб тым, як у мінулым жылі людзі.

Вучні запісваюць у сшытак азначэнне паняцця *гісторыя*.

Слова “гісторыя” грэчаскага паходжання і азначае яно “апавяданне пра падзеі”, “даследаванне”, “апавяданне пра мінулае”.

Настаўнік узгадвае класу, што ў мінулым годзе яны вывучалі блок “Мая Радзіма - Беларусь”. Задае пытанне: “Што менавіта вы вывучалі?”, пасля чаго тлумачыць, што недастаткова ведаць гісторыю толькі сваёй краіны. Потым на карце паказвае тыя краіны, гісторыю якіх вучні будуць вывучаць на працягу года.

Пасля гэтага настаўнік удакладняе, што гісторыя – гэта не толькі старажытнасць, але і тое, што адбылося, напрыклад, год, месяц або тыдзень назад. І нават пачатак сённяшняга ўрока – гэта ўжо таксама гісторыя.

Уся сусветная гісторыя падзяляецца на некалькі вялікіх перыядаў. І самы першы і самы працяглы – гэта Старажытны свет або старажытнасць.

 ***2. Знаёмства з падручнікам***

Настаўнік прапануе вучням звярнуцца да падручніка. Вучні знаёмяцца са структурай падручніка, аглядаюць яго змест.

Настаўнік звяртае ўвагу на назву раздзелаў, адзначае, што яны адпавядаюць двум перыядам гісторыі Старажытнага свету. На аснове назваў параграфаў у кожным раздзеле настаўнік прапануе вучням паспрабаваць здагадацца, аб чым будзе ісці гаворка пры вывучэнні кожнага з перыядаў.

***3. Гістарычныя крыніцы***

*Настаўнік:*

 - Гісторыю вывучаюць па гістарычным крыніцам. Гэта ўсё тое, што калісьці было створана людзьмі і захавалася да нашых дзён.

- Не ўсе прадметы, якія засталіся з мінулага, можна аднесці да гістарычных крыніц, а толькі тыя, што могуць даць інфармацыю аб жыцці людзей.

*Фізкультхвілінка.* Настаўнік называе прадмет. Калі яго можна аднесці да гістарычнай крыніцы, вучні павінны прысесці: рэшткі старажытнага храма; патухшы вулкан; абломкі зброі; косткі дыназаўра; чарапкі ад посуду; высахшае русла ракі; малюнкі ў пячоры; запісы на гліняных дошчачках; скілет чалавека; літары на камянях.

***4. Групы гістарычных крыніц***

*Работа са схемай на с.7.*

Вучні называюць групы крыніц, дапаўняюць схему сваімі прыкладамі, запісваюць у шытак азначэнне паняццяў *піктаграма, міф.*

*Настаўнік:*

- Якія гістарычныя крыніцы вы можаце знайсці ў сябе дома?

- Пошукамі прадметаў, якія захаваліся са старажытных часоў да нашых дзён, займаюцца вучоныя археолагі. Яны праводзяць раскопкі, знаходзяць і вывучаюць выяўленыя прадметы.

Вучні запісваюць у сшытак азначэнне паняцця *архалогія.*

*Работа з карткамі па групах.*

Заданне 1 групе:

Прачытайце тэкст і адкажыце на пытанне: З якой мэтай археолагі раскопваюць старажытныя пахавані людзей?

Уявіце, што вы трапілі на раскопкі старажытнага пахавання. Верхні слой глебы знімаюць рыдлёўкамі. Але як толькі пакажацца пахаванне, рыдлёўкі адкладваюць: косці і рэчы лёгка пашкодзіць. У рукі бяруць нажы, пэнзлікі і нават маленькія гумавыя “грушы”, каб здуваць пыл. Расчышчаюць пахаванне з вялікай асцярожнасцю… Усе дэталі вельмі важныя. Памерлы пакладзены ў позу чалавека, які спіць… Побач з ім чаша і прылады працы, якія, як верылі, спатрэбяцца чалавеку ў “краіне памерлых”.

Заданне 2 групе:

Што можа расказаць вучоным гэтая крыніца?

Уявіце, што вы падарожнічаеце ў гарах і знайшлі надпіс: “Я, цар вялікі, цар цароў, адправіўся паходам у суседнюю краіну. Вайска ворага я разграміў, 6 тыс. воінаў забіў, 20 гарадоў спаліў, 10 тыс. мужчын і жанчын у палон узяў. Коней, авечак, вярблюдаў безліч забраў. Хто гэты надпіс зруйнуе, няхай пакараюць таго грозныя богі”.

*Работа з пазнавальным заданнем*

На старажытнагрэчаскай мове “архайос” значыць старажытны, “міфас” – паданне, апавяданне, “логас” – навука, вучэнне. Пры дапамозе гэтай падказкі перакладзіце на беларускую мову словы археалогія, міфалогія.

**ІV. Замацаванне вывучанага**

***1. Крыжаванка***

|  |  |
| --- | --- |
|   |  |
| 1 |  |  |  |
|   |  |  |  |  |  |  |  |  |
| 2 |  |  |  |  |  |  |  |  |  |  |
|   |  |  |  |  |  |  |  |
| 3 |  |  |  |  |  |  |  |  |  |
|   |  |  |  |  |  |  |  |  |  |
|   |  |  |  |  |  |  |

Па гарызанталі: 1. Слова грэчаскага паходжання, якое значыць “паданне”, “сказанне”, “апавяданне”. (Міф)

2. Невялікі малюнак, знак, які абазначае з’яву, прадмет або дзеянне. (Піктаграма)

 3. Навука, якая вывучае жыццё людзей па рэчавых крыніцах. (Археалогія)

Па вертыкалі неабходна здагадацца, якое павінна быць слова. Што вывучае дадзеная навука? (Гісторыя)

***2. Гульня “Ці верыце вы, што…”***

Гісторыя – гэта навука, якая вывучае, як людзі будуць жыць у будучым. (Не)

Археалогія – гэта навука, якая вывучае мінулае па рэчавых крыніцах. (Так)

Самы ранні перыяд у гісторыі вучоныя назвалі Старажытным светам. (Так)

Сусветная гісторыя – гэта частка гісторыі Беларусі. (Не)

 ***3. Гульня “Экзамен”***

На “білетах” запісаны прыклады гістарычных крыніц. Вучням неабходна выцягнуць “білет” і назваць, да якой групы яна адносіцца.

Законы, рэшткі пабудоў, міфы, прылады працы, гаспадарчыя запісы, статуя, легенды, пацеркі, сляды ад ног людзей, скелет чалавека, наканечнік кап’я, паданні.

**V. Падвядзенне вынікаў**

- Іспанскі пісьменнік М.Сервантэс пісаў: “Гісторыя – скарбніца нашых учынкаў, сведка мінулага, прыклад і павучанне для сучаснасці, перасцярога для будучыні”. Ці згодны вы з гэтым выказваннем?

 - Уявіце, што ў гісторыкаў не было б рэчавых крыніц, а толькі пісьмовыя. Якія б цяжкасці ўзніклі пры вывучэнні гісторыі?

**VІ. Дамашняе заданне**

§1. Заданне па выбару:

варыянт 1: падрыхтаваць паведамленне аб адной з найбуйнейшых археалагічных знаходак;

варыянт 2: скласці слоўнік навук, якія дапамагаюць вывучаць гісторыю.